Document ID: 32005D0943

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Δεκεμβρίου 2005
για την τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, ύστερα από προσωρινή εξαγωγή
[κοινοποιηθείσα υπό τον αριθμό Ε(2005) 5496]
(2005/943/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 19 σημείο ii),
Εκτιμώντας τα ακόλουθα:
(1)
Σύμφωνα με την απόφαση 93/195/ΕΟΚ της Επιτροπής (2), η επανείσοδος των εγγεγραμμένων ίππων που προορίζονται να συμμετάσχουν σε ιπποδρομίες, διαγωνισμούς και πολιτιστικές εκδηλώσεις ύστερα από προσωρινή εξαγωγή, περιορίζεται στους ίππους που διέμειναν λιγότερο από 30 ημέρες σε μια τρίτη χώρα.
(2)
Ωστόσο, σύμφωνα με την εν λόγω απόφαση, οι ίπποι που συμμετείχαν στο παγκόσμιο κύπελλο ιπποδρομιών αντοχής των Ηνωμένων Αραβικών Εμιράτων και πληρούν τις απαιτήσεις που ορίζονται στην εν λόγω απόφαση επιτρέπεται να εισέλθουν εκ νέου στο έδαφος της Κοινότητας ύστερα από προσωρινή εξαγωγή διάρκειας μικρότερης των 60 ημερών.
(3)
Για να διευκολυνθεί η συμμετοχή των ίππων καταγωγής Κοινότητας στις ιπποδρομίες αυτές, αυτός ο ειδικός κανόνας πρέπει να εφαρμόζεται σε όλους τους αγώνες για το παγκόσμιο κύπελλο ιπποδρομιών αντοχής που πραγματοποιούνται σύμφωνα με τους κανόνες, συμπεριλαμβανομένης της κτηνιατρικής επιτήρησης, της διεθνούς ιππικής ομοσπονδίας (Federation Equestre International-FEI), σε οποιαδήποτε από τις χώρες που έχουν εγκριθεί σύμφωνα με την οδηγία 90/426/ΕΟΚ πραγματοποιείται ο αγώνας.
(4)
Συνεπώς, η απόφαση 93/195/ΕΟΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/195/ΕΟΚ τροποποιείται ως εξής:
1)
Στο άρθρο 1, η έβδομη περίπτωση αντικαθίσταται από το ακόλουθο κείμενο:
«-
έχουν συμμετάσχει στο παγκόσμιο κύπελλο ιπποδρομιών αντοχής, σε οποιαδήποτε από τις χώρες που έχουν εγκριθεί σύμφωνα με την οδηγία 90/426/ΕΟΚ πραγματοποιείται ο αγώνας και πληρούν τις απαιτήσεις που ορίζονται σε υγειονομικό πιστοποιητικό σύμφωνα με το υπόδειγμα που περιλαμβάνεται στο παράρτημα VII της παρούσας απόφασης.».
2)
Το παράρτημα VII αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 27 Δεκεμβρίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 21 Δεκεμβρίου 2005.

Labels: 0
3
6